ลือกันให้แซด 28 ม.ค. 53
หนังสือพิมพ์โพสต์ทูเดย์ ลึกซึ้งทุกข่าวสาร ตอบทุกด้านของชีวิต ฉบับวันพฤหัสบดีที่ 28 ม.ค. 2553
28 ม.ค. 2553

หนังสือพิมพ์โพสต์ทูเดย์ ลึกซึ้งทุกข่าวสาร ตอบทุกด้านของชีวิต ฉบับวันพฤหัสบดีที่ 28 ม.ค. 2553
...ตลาดหุ้นต้านแรงขายไม่อยู่ วานนี้ดัชนีหลุด 700 จุด ลงไปปิดต่ำสุดของวัน 690.46 จุด ร่วง 11.20 จุด
...สถาบัน พอร์ตบล. ต่างชาติ พร้อมใจขาย โดยต่างชาติขายอีก 526 ล้านบาท 
...หุ้นเอเชียก็ร่วงกันถ้วนหน้า ไม่น้อยหน้าหุ้นไทย อยู่ในทิศทางเดียวกัน 
...ดัชนีหุ้นมีแนวโน้มที่จะลงไปต่ำกว่านี้อีกมาก จนถึงวันตัดสินคดียึดทรัพย์อดีตนายกรัฐมนตรี 26 ก.พ. ฉะนั้นไม่ต้องตื่นตกใจถ้าดัชนีปรับตัวลงติดต่อกัน
...โอกาสเดียวที่จะทำให้ตลาดฟื้นช่วงสั้นๆ ได้ อยู่ที่ดัชนีดาวโจนส์ของสหรัฐ หรือตลาดเอเชีย แต่ดูเหมือนจะยากส์ 
...หุ้นตัวใหญ่กลุ่มพลังงานแม่-ลูก ปตท. (PTT) และ ปตท.สผ. (PTTEP) ลงได้อีกจากแรงขายของต่างชาติและสถาบัน-กองทุน ไม่ต้องรีบร้อนซื้อลงทุน ตราบใดที่ราคาน้ำมันโลกผันผวนในทิศทางลง 
...ส่วนหุ้นเก็งกำไรทั้งหลายแหล่ ไม่ว่าจะเป็น โกลเบล็ก (GBX) สตีล อินเตอร์เทค (STEEL) ปราบเซียน-แมลงเม่า ราบเป็นหน้ากอง ตัวแปลกๆ ที่ปลุกผีขึ้นมา ไม่ว่าจะเป็น DCON (ดีคอนโปรดักส์) หรือ TCP (ไทยเคนเปเปอร์) ไม่ควรเข้าไปร่วม พวกนี้แค่ชั่วคราว เล่นแล้วถูกขังออกไม่ได้ ต้องระวัง 
...หรือถ้าคันไม้คันมือทนไม่ได้ หุ้นปันผลงาม น่าจะเป็นทางเลือกการลงทุนที่ดีที่สุดยามนี้ นอกจากได้ปันผลซึ่งส่วนใหญ่จ่ายกันช่วงเดือนเม.ย.-พ.ค.แล้ว หุ้นตกๆ ซื้อเก็บยังมีโอกาสทำกำไรจากราคาหุ้นที่ปรับตัวขึ้นในอนาคต เรียกว่าได้ 2 เด้ง 
...ค่านายหน้าซื้อขายหุ้น (คอมมิชชัน) ส่วนที่เกิน 20 ล้านบาท อัตรา 0.15% จะใช้ 2-3 วันนี้ (1 ก.พ.) คุยกันไม่จบในบทกฎหมาย เพราะตามกฎก.ล.ต. 20 ล้านบาท ขึ้นไปต่อรองเสรี แต่ดันมาฮั้วเก็บ 0.15% 
...ออกกฎฮั้วกันอย่างนี้แล้ว ถ้ามีโบรกเกอร์รายใดรายหนึ่งหัวหมอ ฝืนกฎจ่ายให้ต่ำกว่านี้ ถือว่าไม่ผิดกฎก.ล.ต. แค่ผิดกติกามารยาทสังคมเท่านั้น 
...“เกียรติชัย มนต์เสรีนุสรณ์” บิ๊ก เกียรติธนาขนส่ง (KIAT) เปิดบ้านที่เมืองตาก ต้อนรับสื่อและเยี่ยมชมกิจการในครั้งเดียวกัน ปลายเดือนม.ค.นี้